OpenLLM-France/wikimedia huggingface dataset:
# Minnie and Moskowitz

Minnie and Moskowitz és una pel·lícula estatunidenca dirigida per John Cassavetes, estrenada el 1971.

## Argument

Seymour Moskowitz és guardià d'un parking a Nova York. Cansat d'aquesta ciutat decideix marxar a Los Angeles per tal de fer el mateix treball. Coneix Minnie Moore, empleada en un museu d'art modern, mentre intenta escapar-se d'un pretendent.

## Repartiment

* Gena Rowlands: Minnie Moore
* Seymour Cassel: Seymour Moskowitz
* Val Avery: Zelmo Swift
* Timothy Carey: Morgan Morgan
* Katherine Cassavetes: Sheba Moskowitz
* Elizabeth Deering: una noia
* Elsie Ames: Florence
* Lady Rowlands: Georgia Moore
* Holly Near: un irlandés
* Judith Roberts: la dona de l'irlandés
* Jack Danskin: Dick Henderson
* Eleanor Zee: Madame Grass
# Ginestell

El ginestell és una mata nanofaneròfita de la família de les fabàcies. És un endemisme ibero-llevantí.

## Descripció

Arbust molt ramificat des de la base, encara que no molt consistent. Les fulles superiors de les branques floríferes són alternes, de fins a 2,5 mm d'amplària. Forma flors solitàries a l'axil·la d'una bràctea d'aspecte paregut a les fulles. Les flors són de color groc intens, amb l'estendard pilós per tot el dors. El seu període de floració s'estén de març a juny. 2n = 48.

## Distribució i hàbitat

Aquesta espècie és un endemisme que es troba al País Valencià, més concretament d'Alacant, a Múrcia i Almeria. Té una distribució mediterrània (Ibèrica).
Creix a matollars clars a terrenys secs, sobre sòls basòfils, termòfils i propers al mar que siguen sota els 350 m.

## Taxonomia

Hom pot trobar-hi les següents subespècies:
* jimenezii: aquesta és un endemisme propi del País Valencià, que només es troba a la Província d'Alacant.
* murcica: present a la Regió de Múrcia i a Almeria.

## Referències

* http://herbarivirtual.uib.es/cat-med/especie/7198.html Arxivat 2013-10-20 a Wayback Machine.
* http://www.florasilvestre.es/mediterranea/Leguminosae/Genista_jimenezii.htm
* http://www.floravascular.com/index.php?spp=Genista%20jimenezii
# Vesperae solennes de confessore (Mozart)

Les Vesperæ solennes de confessore (en català, Vespres solemnes de confessor) en do major, K. 339, van ser compostes per Wolfgang Amadeus Mozart en 1780. L'obra va ser composta durant l'etapa en què Mozart va ocupar el lloc de compositor de la cort del príncep-arquebisbe de Salzburg, Hieronymus von Colloredo.

## Explicació del nom

El nom «de confessore» indica que l'obra es va compondre per a la festivitat d'un sant confessor; per la seva banda, el terme «solennes» assenyala que l'obra es va escriure per a una orquestra solemne, amb timbals i trompetes.

## Instrumentació

Estan escrites per a veus solistes (soprano, contralt, tenor i baix), cor de quatre parts, dues trompetes, timbals, tres trombons, dos violins i baix continu (violoncel, contrabaix, fagot i òrgan).

## Estructura

L'obra està composta per sis seccions de les vespres: la composició segueix la litúrgia catòlica per a les vespres, incloent cinc dels salms de l'Antic Testament i el magnificat de l'Evangeli de Sant Lluc. Cada secció finalitza amb la doxologia Gloria Patri.
Els sis moviments són els següents:
* Dixit (Ps 110 (109))
* Confitebor (Ps 111 (110))
* Beatus vir (Ps 112 (111))
* Laudate pueri (Ps 113 (112))
* Laudate Dominum (Ps 117 (116))
* Magnificat
És particularment notable l'ària per a soprano Laudate Dominum.

## Vegeu també

* Vespres

## Enllaços externs

* Vesperae solennes de Confessore KV 339: Partitura i informe crític (en alemany) a Neue Mozart-Ausgabe
* «Vesperae solennes de confessore, KV 339» a la Biblioteca Coral de Domini Públic (CPDL)
* Vesperae solennes de confessore, KV 339 en el Projecte Biblioteca Internacional de Partitures Musicals
# Solinhac

Solinhac (en francès Soulignac) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 446 | 480 | 419 | 407 | 402 | 424 | 455 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Pargade | |

## Referències

* ↑ Toponímia occitana
# Missing (pel·lícula de 2023)

Missing és una pel·lícula de thriller estatunidenca del 2023 escrita i dirigida per Will Merrick i Nick Johnson (en el seu debut com a directors) a partir d'una història de Sev Ohanian i Aneesh Chaganty. La pel·lícula és una seqüela de Searching (2018). És protagonitzada per Storm Reid, Joaquim de Almeida, Ken Leung, Amy Landecker, Daniel Henney i Nia Long. S'ha subtitulat al català.
Missing es va estrenar al 39è Festival de Cinema de Sundance el 19 de gener de 2023 i als cinemes dels Estats Units d'Amèrica l'endemà.

## Argument

La trama segueix a June Allen, una adolescent de Los Angeles que intenta trobar la seva mare desapareguda després d'anar de vacances a Cartegena de Indias amb el seu nou xicot, Kevin.
June troba la contrasenya del compte de Gmail de Kevin, en el qual descobreix una sèrie d'àlies i el seu historial criminal. A més, June accedeix al perfil de cites en línia de Kevin, on els missatges anteriors revelen que la seva mare ja era conscient del passat de Kevin.

## Referències

* ↑ Cooper, Gael Fashingbauer. «John Cho's Searching will get a tech-driven sequel with new faces». CNET, 14-08-2019. Arxivat de l'original el 3 febrer 2023. [Consulta: 3 gener 2021].
* ↑ Pearson, Ben. «The Biggest Run Easter Eggs and Cameos, and an Update on Searching 2». SlashFilm, 20-11-2020. Arxivat de l'original el 19 juny 2021. [Consulta: 3 gener 2021].
* ↑ Kroll, Justin. «Storm Reid In Talks To Star In Searching Sequel For Sony's Stage 6 Films». Deadline Hollywood, 04-03-2021. Arxivat de l'original el 6 gener 2023. [Consulta: 4 març 2021].
* ↑ Kroll, Justin. «Nia Long Joins Storm Reid In Next Installment Of Searching Franchise». Deadline Hollywood, 07-04-2021. Arxivat de l'original el 13 gener 2023. [Consulta: 8 abril 2021].
* ↑ «Missing». Goita què fan, ara!. [Consulta: 10 octubre 2023].
* ↑ Teiga Robles, Alejandro. «Missing, crítica de la película (2023)» (en castellà). Mondo Sonoro, 28-02-2023. [Consulta: 7 setembre 2023].
# Luigi Albertini

Luigi Albertini (Ancona, 1871 — Roma, 1941) va ser un periodista i polític italià.
Des del 1896 treballà al Corriere della Sera, diari que dirigí de forma solvent entre 1900 i 1925 fins a convertir-lo en un dels referents europeus. El 1914 va ser investit senador càrrec des del qual s'oposà a la política de Giovanni Giolitti. Antifeixista declarat, va escriure Vent'anni di politica italiana.

## Referències

* ↑ «Luigi Albertini». Gran Enciclopèdia Catalana. Barcelona: Grup Enciclopèdia Catalana.
# Joshua (Händel)

Joshua (Josuè, HWV 64) és un oratori de Georg Friedrich Händel. Va ser compost en un mes, entre el 19 de juliol i el 19 d'agost de 1747 i és el quart oratori de Händel basat en un llibret de Thomas Morell. L'oratori es va estrenar el 9 de març de 1748 en el Teatre Covent Garden, Londres. Joshua es basa en les històries bíbliques de Josuè.
Joshua és una de les obres tardanes de Händel, en el cim del seu període creatiu final. Després de l'alçament jacobita a Anglaterra, Händel va produir una sèrie d'oratoris basats en temes militars: An Occasional Oratorio, Judas Maccabaeus, Alexander Balus, Joshua, i Solomon.
El segon cor més famós de Händel "See the Conq'ring Hero Comes" va ser creat en primer lloc per a Joshua. Va ser un número musical immensament popular i Händel aviat el va afegir a l'oratori Judas Maccabeus, que s'havia estrenat la temporada anterior. Finalment, aquest cor es recorda més per la música del Judas Maccabeus, molt més famós.

## Enregistraments

* John Mark Ainsley, tenor; James Bowman contratenor; Emma Kirkby, soprano; The King's Consort i New College Choir, Robert King, director. 1990. Hyperion Records CD: CDA66461/2
* James Gilchrist, tenor; Myung-Hee Hyun, soprano; Alex Potter, contratenor; Konstantin Wolff, baix; Collegium Cartusianum, Peter Neumann, director. 2008. MDG CD:MDG3321532
* Katherine Manley, soprano; Alexandra Gibson, mezzosoprano; Allan Clayton, tenor; George Humphreys, baix; Richard Rowntree, tenor; London Handel Orchestra and Chorus; Laurence Cummings, director. 2011. Somm Recordings CD: SOMM2402
* Mark Le Brocq, tenor; James Rutherford, baix; Miriam Allan, soprano; David Allsopp, contratenor. Hannoversche Hofkapelle, Maulbronner Kammerchor, Jürgen Budday, director. 2016. K&K CD:KuK253

## Personatges

| Personatge | Tessitura | Repartiment original de 1749 |
| Joshua | tenor | Thomas Lowe |
| Othniel (contralt) | mezzosoprano | Caterina Galli |
| Caleb | baix | Thomas Reinhold |
| Achsah, filla de Caleb | soprano | Domenica Casarini Latilla |
| Cor de israelites, cor de israelites derrotats, cor de la tribu de Judà, cor de Joves, cor de Verges |||

## Enllaços externs

* Llibret
* Notes al programa per Boston Cecilia
# The Outfit (pel·lícula 2022)

The Outfit és una pel·lícula de drama estatunidenc dirigida per Graham Moore i estrenada el 2022. Va ser presentada en la estrena de la Berlinale 2022. Ha estat subtitulada al català per la plataforma Movistar +.

## Argument

Leonard és un regonegut sastre anglès del famós barri londinenc de Savile Row. Després d'una tragèdia personal. es trasllada a Chicago on obre una petita sastreria en un barri desfavorit. Desgraciadament en aquesta ciutat, només els gàngsters del sindicat del crim, The Outfit, poden pagar-se les peces elegants i costoses que concep.

## Repartiment

* Mark Rylance és Leonard
* Zoey Deutch és Mable
* Dylan O'Brien és Richie
* Johnny Flynn és Francos
* Simon Russell és Roy
* Nikki Amuka-Bird és Violet

## Al voltant de la pel·lícula

Al gener de 2021, es va anunciar que el guionista Graham Moore faria el seu debut com a director de la pel·lícula, amb el guió de Johnathan MacClain, i que seria produïda per FilNation Entertainment. Al febrer de 2021, Focus Features va comprar els drets de distribució de la pel·lícula, mentre que Mark Rylance, Zoey Deutch, Dylan O'Brien i Johnny Flynn foren anunciats en els papers principals. Simon Russell Beale i Nikki Amuka-Bird també es van unir al repartiment a l'abril de 2021.
El rodatge va començar el 5 de març de 2021 a Londres fins l'abril del 2022,. La pel·lícula es va presentar en primícia en la Berlinale 2022, fora de competició.

## Referències

* 1 2 «El sastre de la mafia». El Punt Avui. [Consulta: 7 juny 2022].
* 1 2 Fernández, Fausto. «Crítica de 'El sastre de la mafia', un regreso a los 50» (en castellà). Fotogramas, 19-05-2022. [Consulta: 7 juny 2022].
* ↑ «The Outfit». Goita què fan, ara!. [Consulta: 22 desembre 2022].
* ↑ «Oscar-Winning Screenwriter of 'The Imitation Game' Graham Moore To Make Directorial Debut With 'The Outfit' For FilmNation» (en anglès). The Ronin, 19-01-2021. Arxivat de l'original el 17 abril 2021. [Consulta: 14 desembre 2021].
* ↑ «Simon Russell Beale & Nikki Amuka-Bird Join Mark Rylance Crime-Drama 'The Outfit'» (en anglès), 09-04-2021. Arxivat de l'original el 9 abril 2021. [Consulta: 14 desembre 2021].
* ↑ «Film and TV Projects Going Into Production – The Outfit» (en anglès). Variety Insight, 12-03-2021. Arxivat de l'original el 13 març 2021. [Consulta: 14 desembre 2021].
* ↑ «The Outfit: Focus Features Pushes Back Release Date For Mark Rylance Thriller By Three Weeks». Deadline Hollywood, 26-01-2022. [Consulta: 26 gener 2022].
# Nefas

Nefas (en francès Neffes) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1856 | 1962 | 1968 | 1975 | 1982 | 1990 | 1999 | 2006 | 2014 |
| 425 | 183 | 187 | 247 | 432 | 510 | 570 | 691 | 748 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Gay-Para | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Avençan

Avensan (en francès Avensan) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 833 | 962 | 1.062 | 1.592 | 1.620 | 1.753 | 2.095 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Claude Blanc | |
| 2008- | Michel Travers | |

## Agermanaments

* Castrillón de Murcia, avui integrat a Sasamón.

## Referències

* ↑ Toponímia occitana
# Laurent Courtois

Laurent Courtois (Lió, 11 de setembre de 1978) és un exfutbolista professional francès, que ocupava el lloc de migcampista. Va militar en diversos equips del seu país, així com el West Ham United FC anglès i al Llevant UE de València.

## Referències

* ↑ «Transfers - January 2003». BBC, 31-01-2003 [Consulta: 24 febrer 2022].
* ↑ «Chivas USA announce departures of Giovani Casillas, Miller Bolanos, Laurent Courtois, Joaquin Velazquez | MLSsoccer.com». mlssoccer.com. Arxivat de l'original el 2 de juliol 2013. [Consulta: 2 maig 2014].
* ↑ «LA Galaxy II player-coach Laurent Courtois announces his retirement from professional soccer». LA Galaxy. Arxivat de l'original el 2014-08-17.

## Enllaços externs

* Estadístiques
# Motiu d'alarma

Motiu d'alarma (títol original: Cause for Alarm!) és una pel·lícula estatunidenca de Tay Garnett estrenada el 1951 i doblada al català.

## Argument

George Jones està físicament i psíquicament invàlid. També creu erròniament que la seva esposa Ellen i el seu doctor estan embolicats, per la qual cosa planeja assassinar-los.

## Repartiment

* Loretta Young: Ellen Jones(Brown) / Narratrice
* Barry Sullivan: George Z. Jones
* Bruce Cowling: Tinent Ranney Grahame
* Margalo Gillmore: Tia Clara Edwards
* Brad Morrow: Hoppy
* Irving Bacon: Joe Carston, empleat de Correus
* Georgia Backus: La Sra. Warren, la veïna
* Don Haggerty: Mr. Russell, notari
* Art Baker: Superintendent de Correus
* Richard Anderson: Mariner

## Referències

* ↑ Motiu d'alarma
# Carlota de Mecklenburg-Strelitz (duquessa de Saxònia-Altenburg)

Carlota de Mecklenburg-Strelitz, duquessa de Saxònia-Altenburg (Hannover 1769 - Hildburghausen 1818) va ser princesa de Mecklenburg-Strelitz amb el tractament d'altesa que es casà en el si de la casa de Saxònia-Hildburghausen.
Nascuda el dia 17 de novembre de l'any 1769 a la ciutat de Hannover, era filla del duc Carles II de Mecklenburg-Strelitz i de la landgravina Frederica de Hessen-Darmstadt. Carlota era neta per via paterna del príncep Carles Lluís de Mecklenburg-Strelitz i de la princesa Elisabet Albertina de Saxònia-Hildburghausen; mentre que per via materna ho era del príncep Jordi Guillem de Hessen-Darmstadt i de la duquessa Lluïsa de Leiningen-Heidesheim.
El dia 3 de setembre de l'any 1785 es casà a la ciutat saxona de Hilddburghausen amb el duc Frederic I de Saxònia-Hildburghausen (1763-1834), fill del duc Ernest Frederic III de Saxònia-Hildburghausen (1727-1780) i d'Ernestina de Saxònia-Weimar-Eisenach (1740-1786), que l'any 1826 esdevindria duc de Saxònia-Altenburg. La parella tingué dotze fills:
# Un Nadal de bojos

Un Nadal de bojos (títol original: Christmas with the Krank), és una pel·lícula estatunidenca dirigida per Joe Roth l'any 2004. Aquest film és una adaptació del llibre de John Grisham titulat Skipping Christmas. Ha estat doblada al català.

## Argument

La filla de la família Krank marxa a un curset humanitari al Perú, però la seva sortida està prevista alguns dies abans de Nadal i Nora està molt decebuda perquè volia passar Nadal amb la seva filla. Els Krank decideixen llavors anar a fer un creuer de deu dies i boicotejar Noël, la qual cosa sembra el descontentament entre els seus veïns. Tanmateix, la seva filla els anuncia a l'últim minut que torna finalment a passar Nadal a casa. Nora està molt contenta, però Luther prefereix el creuer. La parella llavors ha d'afrontar totes les planificacions d'últim minut.

## Repartiment

* Tim Allen: Luther Krank
* Jamie Lee Curtis: Nora Krank
* Dan Aykroyd: Vic Frohmeyer
* Erik Per Sullivan: Spike Frohmeyer
* M. Emmet Walsh: Walt Scheel
* Elizabeth Franz: Bev Scheel
* Cheech Marin: oficial Salino
* Jake Busey: oficial Treen
* Austin Pendleton: Umbrella Santa / Marty
* Tom Poston: pare Zabriskie
* Julie Gonzalo: Blair Krank
* Rene Lavan: Enrique Decardenal
* Caroline Rhea: Candi
* Felicity Huffman: Merry
* Patrick Breen: Aubie

## Referències

* ↑ «Un Nadal de bojos». ésAdir. [Consulta: 17 desembre 2018].
* ↑ «Christmas with the Krank» (en anglès). The New York Times.
# Listrac de Medòc

Listrac de Medòc (en francès Listrac-Médoc) és un municipi francès situat al departament de la Gironda i a la regió de la Nova Aquitània.
Evolució demogràfica :
| 1962 | 1968 | 1975 | 1982 | 1990 | 1999 | 2015 |
| 1.284 | 1.328 | 1.319 | 1.521 | 1.821 | 1.854 | 2689 |
| Des de 1962: població sense dobles comptes |||||||

## Batlles

* 2001-2014: Michel Priollaud, UMP
* 2014-2015: Christian Thomas

## Referències

* ↑ «Toponímia occitana». Arxivat de l'original el 2012-03-15. [Consulta: 6 gener 2011].
# Christian Juel

Christian Juel (Randers, 25 de gener de 1855 - Copenhaguen, 24 de gener de 1935) va ser un matemàtic danès, especialitzat en geometria.

## Vida i Obra

Juel va estudiar a Svendborg, al sud de l'illa de Fiònia. En acabar els seus estudis secundaris, va continuar estudis a la Universitat Tècnica de Copenhaguen entre 1871 i 1875. Sota la influència de Julius Petersen, va inclinar-se per les matemàtiques pures i va matricular-se a la Universitat de Copenhaguen, on va estudiar sota Hieronymus Georg Zeuthen. Va acabar els seus estudis universitaris el 1879 i es va doctorar el 1885. A partir de 1894 va ser professor de la Universitat Tècnica de Copenhaguen i, ocasionalment, també va donar classes a la Universitat de Copenhaguen. El 1925, en jubilar-se, va ser substituït per Jakob Nielsen. Va ser cunyat del també matemàtic Thorvald Nicolai Thiele.
Juel és conegut, sobre tot, per haver estat el re-descobridor d'un text antic de Caspar Wessel, publicat el 1799, en el que es donava per primer cop una interpretació geomètrica dels nombres complexos. També és l'autor d'una sèrie d'articles, publicats en el primer quart del segle xx, en els que ofereix una teoria de conjunt per les corbes i superfícies que posseeixen en comú certes característiques de continuïtat.

## Referències

* ↑ Hansen, 2006, p. 983.
* ↑ Simon, 2015, p. 4.
* ↑ Montel, 1924, p. 111.

## Bibliografia

* Andersen, Kirsti «An Impression of Mathematics in Denmark in the Period 1600–1800» (en anglès). Centaurus, Vol. 24, Num. 1, 1980, pàg. 316-334. DOI: 10.1111/j.1600-0498.1980.tb00381.x. ISSN: 1600-0498.
* Hansen, V.L.. «Jakob Nielsen and his contributions to topology». A: James, I.M. (ed.). History of Topology (en anglès). North Holland, 2006, p. 979-990. ISBN 0-444-82375-1.
* Montel, Paul «Sur la géométrie finie et les travaux de M C Juel» (en francès). Bulletin des sciences mathématiques, Vol. 48, Num. 1, 1924, pàg. 109-128. ISSN: 0007-4497.
* Simon, Barry. Basic Complex Analysis (en anglès). American Mathematical Society, 2015. ISBN 978-1-4704-1100-8.

## Enllaços externs

* O'Connor, John J.; Robertson, Edmund F. «Christian Juel» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Oettel, Herbert. «Juel, Sophus Christian». Complete Dictionary of Scientific Biography, 2008. [Consulta: 29 maig 2018]. (anglès)
* Heegaard, Poul. «Christian Sophus Juel». Dansk Biografisk Leksikon, 1984. [Consulta: 29 maig 2018]. (danès)
* «Christian Sophus Juel». Gravsted, 2003. [Consulta: 29 maig 2018]. (danès)
# Jean-Antoine Alavoine

Jean-Antoine Alavoine (París 15 de gener de 1778-París 15 de novembre de 1834) va ser un arquitecte francès.
Va ser deixeble de Thibault.
Va ser nomenat l'arquitecte oficial de la ciutat de París.

## Realitzacions i projectes

A París :
* 1812 - 1814: l'elefant de la Bastilla (projecte no totalment realitzat) ;
* 1822: pedestal de l'estàtua eqüestre de Lluís XIV (a la place des Victoires)
* 1833 - 1834: la columna de Juliol a la Plaça de la Bastilla ;
A Rouen :
* 1812 - 1814: la cuculla de la Catedral Notre-Dame de Rouen.
# Vice versa

Vice Versa és una comèdia fantàstica estatunidenca dirigida per Brian Gilbert i estrenada l'any 1988. Ha estat doblada al català.

## Argument

Marshall Seymour, divorciat i no veient més que rarament el seu fill, Charlie, treballa en una botiga especialitzada en la venda de productes estrangers. Acaba de tornar justament d'un viatge de negocis en un país exòtic on hi havia anat per trobar nous productes per vendre. Allà, ha aconseguit un estrany crani ornamental, dotat de poders extraordinaris. En efecte, mentre que ell i el seu fill conversaven i cadascun deia que li agradaria tenir l'edat de l'altre, el crani va deixar sentir la seva veu. Es troben amb la seva ment en el cos de l'altre. A més dels problemes que això pot causar, es troben enfrontats a dos criminals que volen de qualsevol manera robar-los el crani.

## Repartiment

* Judge Reinhold : Marshall Seymour / Charlie Seymour
* Fred Savage : Charlie Seymour / Marshall Seymour
* Corinne Bohrer : Sam
* Swoosie Kurtz : Tina Brooks / Turk
* David Proval : Turk / Tina Brooks
* Jane Kaczmarek : Robyn Seymour
* William Prince : Stratford Avery
* Gloria Gifford : Marcie
* Beverly Archer : Mrs. Jane Luttrell
* Harry Murphy : Larry
* Kevin O'Rourke : Brad
* Richard Kind : Floyd
* Elya Baskin : Prof. Kerschner
* James Hong : Kwo
* Ajay Naidu : Dale Ferriera
* Jane Lynch : Ms. Lindstrom

## Premis

* Saturn Awards 1990 : Millor jove actor per Fred Savage

## Referències

* ↑ esadir.cat. Vice versa. esadir.cat.
* ↑ «Vice versa». The New York Times.
# Saumòs

Saumòs (en francès Saumos) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 219 | 276 | 285 | 296 | 346 | 339 | 489 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Yves Vignau | |
| 2008- | Fernand Gaillardo | Divers gauche |

## Referències

* ↑ Toponímia occitana